open-index/open-wikipedia-markdown huggingface dataset:
Just Friends

***Just Friends*** é un filme de comedia dirixido por Roger Kumble que se estreou no 2005.

## Sinopse 
Chris (Ryan Reynolds) é un bo rapaz, pero debido á súa obesidade non consegue pasar da zona amigos con Jamie (Amy Smart), a súa mellor amiga. O día da graduación no instituto decide coller azos e confesarlle o seu amor a Jamie. Pero Jaime, pártelle o corazón: ela quéreo só como amigo. Dez anos máis tarde, e a moitos quilómetros de distancia da súa vila natal, Chris converteuse nun atractivo e prometedor produtor musical. O seu éxito coas mulleres fixéronlle esquecer o seu fracaso con Jamie, mais unha tormenta invernal nunha viaxe de negocios coa súa nova estrela musical, Samantha James (Anna Faris), obrígalle a facer escala na súa casa de Nova Jersey. Moi ó seu pesar, vai ter que reencontrarse coa súa familia, os seus amigos e con Jamie.

## Personaxes 
* Ryan Reynolds como Chris Brander
* Amy Smart como Jamie Palamino
* Anna Faris como Samantha James
* Chris Klein como Dusty Lee Dinkleman
* Chris Marquette como Mike Brander
* Julie Hagerty como Carol Brander
* Stephen Root como KC
* Fred Ewanuick como Clark
* Amy Matysio como Darla
* Jacob Anderson como Mr. Palomino
* Maria Arcé como Athena
* Ty Olsson como Tim
* Todd Lewis como Kyle
* Ashley Scott como Janice

## Notas 
## Véxase tamén 
### Ligazóns externas 
* Ficha na IMDb 
* Ficha e BoxOfficeMojo
Mirentxu

***Mirentxu*** é unha ópera (denominada *idilio lírico vasco en dous actos*) en dous actos e un epílogo con música de Jesús Guridi sobre un libreto de Alfredo Echave. Foi estreada como zarzuela o 31 de maio de 1910 no Teatro Campos Elíseos de Bilbao. Posteriormente o propio compositor a transformou en ópera en 1912. Foi un encargo da Sociedad Coral de Bilbao.

Esta ópera rara vez se representa na actualidade, aparecendo nas estatísticas de Operabase con tan só unha representación no período 2005-2010.

## Argumento 
*Mirentxu* conta a historia de Manu e a súa filla Mirentxu, que viven en Errotatxiki, un muíño xunto ás ruínas dunha antiga ferrería vasca. Mirentxu namórase de Raimundo, sobriño do muiñeiro que tamén vive con eles. Porén, as cousas non serán doadas para a moza xa que no seu camiño se interporá Presen, a mellor amiga de Mirentxu, o que dá lugar a un perigoso triángulo amoroso.

## Notas 
## Véxase tamén
Agoraphobia (canción)

"**Agoraphobia**" é unha canción da banda estadounidense de rock alternativo Incubus, aparecida no seu álbum *A Crow Left of the Murder...*. Considérase un sinelo aínda que só foi publicada promocionalmente para emisoras de radio.
Make a Move

"**Make a Move**" é unha canción da banda estadounidense de rock alternativo Incubus, publicada para a banda sonora da película *Stealth* o 4 de decembro do 2005.

## Listaxe de cancións 
### Promo CD
#Make A Move (Radio Edit)
#Make A Move (Álbum Version)
Anna Molly

"**Anna Molly**" é unha canción da banda estadounidense de rock alternativo Incubus, publicada como sinxelo principal do seu álbum *Light Grenades* o 20 de setembro do 2006.

## Listaxe de cancións 
#"Anna Molly" (versión do álbum) – 3:46
#"Anna Molly" (ao vino no Edgefest 2006)
#"Drive" (Live at Edgefest 2006)
#"Love Hurts" (acústico)
Cabo Oriental

**O Cabo Oriental** é unha provincia de Suráfrica con capital na cidade de Bhisho formada en 1994 coa parte oriental da Provincia do Cabo e os antigos bantustáns de Ciskei e Transkei. A súa superficie é de 168.966&nbsp;km² e a poboación de 6&nbsp;562&nbsp;053 habitantes (2011) na súa maioría de etnia xhosa. Na provincia sitúanse dúas das maiores cidades do país, Porto Elizabeth e East London.
Vigoalminuto.com

***Vigoalminuto.com*** é un xornal galego na rede, en lingua galega e castelán, e centrado sobre todo na comarca de Vigo. A súa directora é Natalia Fernández. Ten a súa sede na cidade de Vigo, e está editado pola empresa *Tresyuno Comunicación*.

## Notas 
## Véxase tamén 
### Ligazóns externas 
* Vigoalminuto.com
Dig

"**Dig**" é unha canción da banda estadounidense de rock alternativo Incubus, publicada como segundo sinxelo do seu álbum *Light Grenades* o 27 de marzo do 2007. O tema acadou o número 4 na lista *Modern Rock Tracks*, o 17 na *Adult Top 40* e o 94 na *Billboard Hot 100*.
Aroa Gimeno

**Aroa Gimeno**, nada en Barakaldo o 30 de abril de 1985, é unha actriz española.

## Traxectoria 
Estudou arte dramática, traballou ocasionalmente como modelo nalgunhas campañas publicitarias, debutando na televisión no programa *¿Hay trato?* (2004) como bailarina e copresentadora con Carlos Sobera e ao ano seguinte principiou como actriz nun pequeno papel na serie *Lobos* de Telecinco. O seu primeiro papel protagonista foi na serie de LaSexta *SMS (sin miedo a soñar)* (2006-2007). Traballou tamén en *Amar en tiempos revueltos* (2008), *700 euros, diario secreto de una call girl* (2008) e *Sin tetas no hay paraíso* (2009).
## Notas
Love Hurts

"**Love Hurts**" é unha canción da banda estadounidense de rock alternativo Incubus, publicada como sinxelo do seu álbum *Light Grenades* en outubro do 2008. En Europa foi o terceiro sinxelo do álbum, e nos Estados Unidos o cuarto ("Oil and Water" sería o terceiro).

## Listaxe de cancións 
### Sinxelo
#"Love Hurts" (Álbum version)
#"Anna-Molly"
#"Drive"
#"Love Hurts" (Vídeo)

### Sinxelo promocional
#"Love Hurts"
#"Anna-Molly"
Oil and Water

"**Oil and Water**" é unha canción da banda estadounidense de rock alternativo Incubus, publicada como terceiro sinxelo do seu álbum *Light Grenades* o 5 de xuño do 2007. O tema acadou o número 8 da lista da *Billboard Alternative Songs* e o número 38 da *Mainstream Rocks Tracks*.
José Giráldez

**José Giráldez Maneiro**, coñecido como **Seso Giráldez**, nado no Carril (Vilagarcía de Arousa) o 24 de setembro de 1936 e finado en Vilagarcía de Arousa o 14 de maio de 2016, foi un político galego e fundador do PSOE en Vilagarcía.

## Traxectoria 
Fillo dun mestre republicano que foi represaliado sen poder gañar unha praza definitiva, pasou a súa infancia seguindo á familia por Vilaxoán, Baión, Carballeda de Avia e Crecente ata que o pai conseguiu unha permuta co mestre do Carril. Traballou de oficial de xulgado en Vila de Cruces, Rianxo, Cambados, Bata (Guinea Española) e Villa Cisneros (hoxe Dakhla). Foi un dos fundadores do PSOE en Vilagarcía en 1976 e o primeiro secretario xeral. Foi candidato á alcaldía de Vilagarcía nas municipais de 1983. Foi elixido parlamentario pola provincia de Pontevedra nas eleccións autonómicas de 1985 polo PSdeG. Volveu ser elixido parlamentario autonómico nas autonómicas de 1989 e 1993. Finou en Vilagarcía de Arousa o 14 de maio de 2016.

## Notas 
## Véxase tamén 
### Ligazóns externas 
* Entrevista en *Faro de Vigo*
* El PSOE homenajea a uno de sus fundadores, Seso Giráldez
* Entrevista en *La Voz de Galicia*
Manuel Núñez Carreira

**Manuel Núñez Carreira**, nado en Lugo o 20  de febreiro de 1948, é un político galego.

## Traxectoria 
Graduado Social pola Universidade de Santiago de Compostela (1972) e técnico superior en Relacións Industriais pola Universidade de Alcalá de Henares (1985). Foi xefe de persoal en COMPLESA (1969-85). Foi concelleiro de Lugo (1984), tenente de alcalde e responsable de persoal. Foi elixido parlamentario pola provincia de Lugo nas eleccións autonómicas de 1985 pola Coalición Popular. Foi elixido secretario da mesa do Parlamento. Foi director de persoal do grupo Lactaria Española (1986-90) e director de Recursos Humanos no Grupo RAM (1990). Traballa como asesor laboral de empresas.

## Véxase tamén 
### Bibliografía 
* 
### Ligazóns externas 
* Ficha en galegos.info
Fernando González Suárez

**Fernando González Suárez**, nado en Ourense o 19 de novembro de 1928, é un político galego.
## Traxectoria 
Licenciado en Ciencias Químicas. Foi catedrático de Física e Química en Institutos de Bacharelato de Mérida, Ponferrada, Astorga e no IES Otero Pedrayo de Ourense. Foi concelleiro de Ourense e tenente de alcalde. Foi elixido parlamentario pola provincia de Ourense nas eleccións autonómicas de 1985 pola Coalición Popular. Volveu ser elixido parlamentario autonómico nas autonómicas de 1989 e 1993. Foi Delegado provincial da Consellería de Educación en Ourense.

Membro do Grupo "Francisco de Moure" da Arte Ourensán, ten publicado traballos de investigación sobre temas de arte galega e de heráldica e foi autor do escudo municipal de 14 concellos da provincia de Ourense.

## Véxase tamén 
### Ligazóns externas 
* Ficha en galegos.info
Antonio Campos Romay

**Antonio Martín Ramón Campos Romay**, nado en Poio o 15 de maio de 1946, é un funcionario e político galego.

## Traxectoria 
Titulado Mercantil e en Ciencias da Enfermería. Foi funcionario dos Servizos de Inspección Sanitaria da Consellería de Sanidade. Foi elixido concelleiro da Coruña polo PSdeG nas primeiras eleccións democráticas, foi tenente de alcalde e volveu ser elixido e nas municipais de 1983. Foi deputado provincial e portavoz do grupo provincial socialista. Foi elixido parlamentario pola provincia da Coruña nas eleccións autonómicas de 1985 polo PSdeG.

No verán de 1982, durante a mobilización contra as verteduras radioactivas, participou na expedición do Arosa I como representante do goberno municipal coruñés, asistindo despois como observador á VII Reunión Consultiva da Convención Marítima Internacional para prevención da contaminación mariña celebrada en Londres.

Foi colaborador habitual de *Xornal de Galicia*.

## Obras 
* *Desde la fosa de la muerte*, 1983 (con María García Añón e Fernando González Laxe).
* *A ollada melancólica*, 2009.

## Véxase tamén 
### Ligazóns externas 
* Ficha en galegos.info
Dendrobranquiados

[miniatura|230px|Gamba branca (*[Parapenaues longirostris*).]]
miniatura|230px|*Litopenaeus setiferus*, unha gamba norteamericana.

A dos **dendrobranquiados** (*Dendrobranchiata*) é unha suborde de crustáceos decápodos coñecidos como gambas, e como lagostinos os de maior tamaño, dos que están descritas 540 especies reunidas en sete familias, e cun rexistro fósil que se estende até o período devoniano.

Diferéncianse doutros animais relacionados, tales como os *Caridea* (os camaróns) e os *Stenopodidea* (os chamados *camarões limpadores* en portugués), pola forma en que se ramifican as branquias (ao que deben o seu nome) e polo feito de que as femias non incuban os ovos, senón que os liberan directamente na auga.

Teñen o terceiro par de pereiópodos quelado, coa excepción dalgunhas especies que o presentan reducido, e a pleura do segundo somito do abdome non se sobrepón á do primeiro.

Saen do ovo con forma nauplius e pasan no seu desenvolvemento polas fases larvais de protozoea, zoea e poslarva.

De pequeno tamaño, poden alcanzar unha lonxitude de até 330&nbsp;mm, e unha masa de até 450 g, e son amplamente pescados e criados para o consumo humano.

## Taxonomía 
'*Superfamilia *Penaeoidea***  Rafinesque-Schmaltz, 1815
* **Familia *Aciculopodidae'''* † Feldmann & Schweitzer, 2010 Unha única especie do Devoniano:
** Xénero *Aciculopoda*
*** *Aciculopoda mapesi* 
* *'Familia *Aegeridae*'* † Burkenroad, 1963 con 2 xéneros do Mesozoico:
** *Aeger*
** *Acanthochirana* 
* *'Familia *Benthesicymidae*** Wood-Mason, 1891 con 41 especies en 4 xéneros 
* **Familia *Penaeidae*** Rafinesque-Schmaltz, 1815 con 216 especies viventes en 26 xéneros, e varios xéneros extintos, os máis deles do Mesozoico 
* **Familia *Sicyoniidae*'* Ortmann, 1898 con 43 especies no 
** Xénero *Sicyonia* 
* *'Familia *Solenoceridae*** Wood-Mason, 1891 con 81 especies en 9 xéneros 
**Superfamilia *Sergestoidea*** Dana, 1852
* **Familia *Luciferidae*'* De Haan, 1849 con 7 especies do
** Xénero *Lucifer* 

## Notas 
## Véxase tamén 
### Bibliografía 
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. http://decapoda.nhm.org/pdfs/31616/31616.pdf

### Outros artigos 
* Crustáceos
* Decápodos
* Pleociemados
### Ligazóns externas 
* *Dendrobranchiata'' en NCBI. 
* 
*
Ankur

'''*Ankur* ''' é un filme indio de 1974, a primeira longametraxe do director Shyam Benegal e o début dos actores Shabana Azmi e Anant Nag e encádrase dentro do que se coñece na India como cinema paralelo, alternativo ao comercial indio. O argumento baséase nunha historia real que coñeceu Benegal nos seus anos mozos e para manter o realismo filmouse enteiramente na pequena aldea de Yellareddiguda, os actores exprésanse na variedade do urdú que alí se fala, o dakhini. O filme gañou tres National Film Awards e foi candidato ao Oso de Ouro no 24º Festival de Cinema de Berlín.

## Personaxes 
* Anant Nag como Surya
* Mirza Qadir Ali Baig como pai de Surya
* Prafullata Natu como nai de Surya
* Priya Tendulkar como Saru
* Shabana Azmi como Lakshmi
* Sadhu Meher como Kishtaya
* Dalip Tahil
* Agha Mohammed Hussain como Sheik Chand

## Notas
Escoliose

A **escoliose** (en grego: *skoliōsis*, de *skolios*, "torto") é unha desviación do raque que ten como resultado que a columna vertebral dunha persoa se curve de lado a lado. Aínda que é unha complexa deformidade tridimensional, nunha radiografía vista dende atrás, a columna vertebral dunha persoa con escoliose típica pode verse máis como un "S" ou un "C" que unha liña recta. Xeralmente, clasifícase en conxénita (causada por anomalías vertebrais presentes ó nacer), idiopática (de causa descoñecida, sub-clasificada á súa vez como infantil, xuvenil, adolescente ou adulto segundo a data de inicio na que se produciu) ou neuromuscular (ten desenvolto como síntoma secundario doutra enfermidade espiña bífida, parálise cerebral, atrofia muscular espiñal o un trauma físico). A escoliose afecta aproximadamente a 7 millóns de persoas nos Estados Unidos.

## Clasificación 
A escoliose clasifícase en tres grandes grupos dependendo da súa causa:
* Escoliose neuromuscular: debido a alteracións primarias neurolóxicas ou musculares, que causan perda de control do tronco por debilidade ou parálise.
* Escoliose conxénita: causada por malformacións vertebrais de nacemento.
* Escoliose idiopática: constitúen máis do 80% de tódalas escolioses e a súa causa é descoñecida. Segundo a idade en que é diagnosticada, divídese en tres tipos:
** Escoliose idiopática infantil: dende o nacemento ata os 3 anos de idade.
** Escoliose idiopática xuvenil: entre os 4 e os 9 anos.
** Escoliose idiopática do adolescente: entre os 10 anos e a madurez esquelética. É máis frecuente en nenas nunha proporción 7:1.

## Sinais e síntomas 
Os pacientes que acadaron a madurez esquelética son menos propensos a ter unha condición severa. Algúns dos casos graves de escoliose poden dar lugar á diminución da capacidade pulmonar ó exercer presión sobre o corazón, por ende restrinxindo as actividades físicas do paciente.

Os sinais de escoliose poden incluír:
* Musculatura desigual dun lado da columna vertebral.
* Prominencias nas costelas ou na escápula, causada pola rotación da caixa torácica na escoliose torácica.
* Cadrís ou pernas de tamaño desigual.
* Reflexos lentos (nalgúns casos)

### Enfermidades asociadas 
A escoliose está ás veces asociada con outras enfermidades como a síndrome de Ehlers-Danlos (hiperflexibilidade, síndrome do "bebé hipotónico", e outras variantes), enfermidade de Charcot-Marie-Tooth, síndrome de Prader-Willi, cifose, parálise cerebral, atrofia muscular espinal, distrofia muscular, disautonomía familiar, síndrome de CHARGE, ataxia de Friedreich, síndrome X fráxil, síndrome de Proteus, espina bífida, síndrome de Marfan, neurofibromatose, conectivopatías, hernia diafragmática conxénita, hemihipertrofia, e desordes do eixo craneoespinal (p.ex., siringomielía, prolapso mitral, malformación de Chiari) e síndrome da banda amniótica.

A miúdo, a escoliose asociada cos síndromes de Marfan ou Prader–Willi denomínase escoliose sindrómica.

## Notas 
## Véxase tamén 
### Outros artigos 
* Cifose
Rosa Gómez Limia

**Rosa Gómez Limia**, nada en Barbantes (Punxín) en 1943, é unha política galega.

## Traxectoria 
Perito mercantil. Foi candidata do PSdeG-PSOE á alcaldía de Mugardos nas eleccións municipais de 1979, 1983 e 1987. Nesa última ocasión foi a candidatura máis votada, pero non logrou a alcaldía dado o pacto entre o PTG-UC, BNG e Esquerda Unida, que permitiu seguir a Manuel Fariña Doval na alcaldía. Foi candidata ao Parlamento de Galicia pola provincia da Coruña nas eleccións autonómicas de 1985 polo PSdeG; non resultou elixida, pero tomou posesión como parlamentaria o 20 de decembro de 1988 logo da renuncia de Jesús Mosquera Sueiro. Posteriormente licenciouse en Xornalismo na Universidade de Santiago de Compostela (2002). Xuíza de paz en Teo dende 2011, é presidenta da asociación Teenses pola Igualdade. Entre os seus artigos están "A prostitución en Galicia, un problema sen resolver" e "100 Mulleres Galegas artistas emerxentes".

## Notas 
## Véxase tamén 
### Ligazóns externas 
* Entrevista  en *El Correo Gallego*
### Outros artigos 
*Eleccións municipais en Mugardos
Los gavilanes

***Los gavilanes*** (en galego ***Os gabiáns***) é unha zarzuela en 3 actos e 5 cadros en prosa con música de Jacinto Guerrero e libreto en castelán de José Ramos Martín. Foi estreada o 7 de decembro de 1923 no Teatro de la Zarzuela de Madrid.

Aínda que a obra tivo un grande éxito no seu momento, na actualidade represéntase moi pouco, figurando nas estatísticas de Operabase con tan só unha representación no período 2005-2010.

## Estrutura 
### Acto I 
* 1 Preludio, coro xeral “Pescador, de tu playa te alejas” e saída de Juan “Mi aldea”.
* 2 Tenor e coro “Palomita palomita”.
* 3 Fox-trot das choronas “No hay por qué gemir”.
* 4 Tango milonga “El dinero que atesoro”.
* 5 Final do acto I “Soy mozo y enamorado” e dúo de Adriana e Juan “Otra vez vuelvo a mirarte”.

### Acto II 
* 6 Escena “Tocad tamborileros” y marcha “Amigos siempre amigos”.
* 7 Escena da flor “Flor roja”.
* 8 Romanza de Juan “No importa que al amor mío”.
* 9 Final do acto II “Ya los tamborileros tocando están".

### Acto III 
* 10 Escena e coro “Vivan los novios que enamorados”.
* 11 Dúo de Adriana e Rosaura “No merece ser feliz”.
* 12 Final do acto III “Flor roja como la sangre”.

## Notas 
## Véxase tamén 
### Ligazóns externas 
* *Los gavilanes* en www.zarzuela.net 
* *Los gavilanes* en lazarzuela
Väinö Voionmaa

250px|miniatura|Väinö Voionmaa.

**Kaarle Väinö Voionmaa** (até 1906 **Wallin**), nado o 12 de febreiro do 1869 e finado en Jyväskylä o 24 de maio de 1947, foi un profesor finés, membro do parlamento de Finlandia, senador, ministro e chanceler. Tamén foi un dos políticos máis influentes durante os primeiros tempos da independente República de Finlandia.

## Traxectoria 
Voionmaa contribuíu a introducir perspectivas económicas e xeográficas nas escritas da hstoria finesas. Estudou os tempos do medievo e o xurdimento da sociedade industrial moderna.

Foi un dos senadores do senado de Tokoi senate en 1917 despois da declaración de independencia. Posteriormente sería ministro de Asuntos Exteriores no gabinete de Väinö Tanner (1926-1927). Foi tamén ministro de Comercio e Industria no terceiro gabinete de Aimo Kaarlo Cajander, e brevemente ministro de Asuntos Exteriores en 1938. Voionmaa foi tamén membro da delegación finesa na Liga de Nacións e en 1940 sería un dos asinantes do Tratado de paz de Moscova, que poñía fin á Guerra de Inverno entre Finlandia e a Unión Soviética.
Laura Linney

**Laura Leggett Linney**, nada o 5 de febreiro de 1964 en Nova York, estado de Nova York, é unha actriz de cinema, televisión e teatro e estadounidense.

## Filmografía 
## Véxase tamén 
### Ligazóns externas 
*
COM

**COM** pode referirse a:

*o **porto serie** dalgúns ordenadores (RS-232);
***Component Object Model**, plataforma de compoñentes desenvolvida por Microsoft;
***Arquivo COM**, formato de arquivo executable dalgúns sistemas operativos;
*código ISO 3166-1 de **Comores**;
***.com**, un dominio de Internet.

## Véxase tamén
José Carlos Baños

**José Carlos Baños Márquez**, nado en Vigo o 27 de maio de 1955, é un empresario e político galego.

## Traxectoria 
Licenciado en Ciencias Económicas pola Universidade de Santiago de Compostela, é auditor de contas. Traballou na Asociación Provincial de Empresarios da Construción de Pontevedra (1980-1983). Militante do PSdeG, foi concelleiro en Vigo de Economía e Facenda, Patrimonio e Contratación e Persoal (1983-1987) e director xeral de Vivenda (1987-1989). Foi elixido parlamentario pola provincia de Pontevedra nas eleccións autonómicas de 1989. Volveu ser elixido parlamentario nas autonómicas de 1993. Foi director financeiro dunha empresa viguesa do metal e director financeiro de Feve (2004-2005). Foi Director Xeral de Transportes (2005-2009).

## Véxase tamén 
### Bibliografía 
* *Dicionario biográfico de Galicia*, t. 1, p.&nbsp;88.
### Ligazóns externas 
* Dimite el director xeral de Transportes de la Xunta para incorporarse a la empresa privada
Nastassja Kinski

**Nastassja Aglaia Nakszyński**, máis coñecida como **Nastassja Kinski**, nada en Berlín o 24 de xaneiro de 1961, é unha actriz e modelo alemá radicada nos Estados Unidos.

## Filmografía selecta 
* *The Wrong Move* (1975) 
* *To the Devil a Daughter* (1976) 
* *Tatort: Reifezeugnis* (1977) 
* *Boarding School* (1978) 
* *Passion Flower Hotel* (1978)
* *Así como es* (1978)
* *Tess* (1979) 
* *One from the Heart* (1982)
* *Cat People* (1982)
* *Exposed* (1983)
* *Moon in the Gutter* (1983)
* ''Maria's Lovers* (1984)
* *Paris, Texas* (1984)
* *The Hotel New Hampshire* (1984)
* *Unfaithfully Yours* (1984)
* *Harem* (1985)
* *Revolution* (1985)
* *Torrents of Spring* (1989)
* *The Sun Also Shines at Night* (1990)
* *The Secret* (1990)
* *Faraway, So Close!* (1993)
* *Terminal Velocity* (1994)
* *Crackerjack* (1994)
* *The Ring* (1996)
* *Fathers' Day* (1997)
* *One Night Stand* (1997)
* *Bella Mafia* (1997)
* *Little Boy Blue* (1997)
* *Savior* (1998)
* *Playing by Heart* (1998)
* *Your Friends & Neighbors* (1998)
* *The Intruder* (1999)
* *The Claim* (2000)
* *The Magic of Marciano* (2000)
* *Time Share* (2000)
* *An American Rhapsody* (2001)
* *The Day the World Ended* (2001)
* *Town & Country* (2001)
* *Blind Terror* (2001)
* *Say Nothing* (2001)
* *Desesperada* (2001)
* *Diary Of A Sex Addict* (2001)  
* *.com for Murder* (2002)
* *Paradise Found* (2003)
* *Les Liaisons dangereuses* (2003)
* *À ton image* (2004)
* *Inland Empire'' (2006)

## Véxase tamén 
### Ligazóns externas 
*Páxina oficial 
*Ficha na IMDb
Lázaro Cárdenas

**Lázaro Cárdenas del Río**, en Jiquilpan o 21 de maio de 1895 e finado en Cidade de México o 19 de outubro de 1970, foi un xeneral e estadista mexicano, Presidente de México do 1 de decembro de 1934 ó 30 de novembro de 1940.

## Traxectoria
Destacou, entre outras accións de goberno, pola reforma agraria e a creación dos "ejidos" no sector agropecuario mexicano; pola nacionalización dos recursos do subsolo, en especial do petróleo, e por lles ter brindado asilo político ós exiliados españois durante a guerra civil. Tamén, por ter consolidado as bases de funcionamento do Partido Nacional Revolucionario e o seu proceso evolutivo, a raíz da incorporación das grandes centrais obreiras, cara ó Partido de la Revolución Mexicana, antecesores do Partido Revolucionario Institucional (PRI).

## Véxase tamén 
### Outros artigos 
* Lista de xefes de estado de México
Andie MacDowell

**Rosalie Anderson "Andie" MacDowell**, nada o 21 de abril de 1958 en Gaffney, Carolina do Sur, é unha actriz e modelo estadounidense.

## Filmografía 
## Véxase tamén 
### Ligazóns externas 
*
Henrique Tello

**Xosé Henrique Rafael Tello León**, nado en Corcubión o 24 de outubro de 1951, é un profesor e político galego.

## Traxectoria 
Licenciado en Filosofía e Letras pola USC. Foi secretario nacional da Unión de Traballadores do Ensino de Galicia (1978-1983). Militante do BN-PG dende 1979 e do BNG desde a súa fundación. Foi elixido parlamentario pola provincia da Coruña nas eleccións autonómicas de 1993. Foi concelleiro no concello da Coruña dende 1995. Volveu ser elixido parlamentario nas autonómicas de 1997 e 2001.

En xuño de 2002 deixou o escano no Parlamento para dedicarse en exclusiva ao labor de portavoz do BNG no concello da Coruña.

En 2007 é nomeado tenente de alcalde de Turismo e Promoción Económica tras perder a maioría absoluta o PSdeG-PSOE nas eleccións municipais dese mesmo ano.

Crítico coa liña maioritaria do BNG, en 2010 perdeu o liderado da organización na Coruña en favor de Xosé Manuel Carril, polo que non se presentaría ás eleccións municipais de 2011. Após a súa etapa no Concello retomou a súa actividade docente no IES de Elviña. En 2012, xunto con Mario López Rico e Margarida Vázquez anunciou a súa baixa no BNG.

## Obra 
### Obras colectivas 
* *Filosofía* (Baía Edicións, 2000, en colaboración con Susana Abuín Chaves e Francisco Martínez Bouzas).

## Notas 
## Véxase tamén 
### Ligazóns externas 
* Biografía de Henrique Tello León
A Gurita

O topónimo **A Gurita** pode referirse a:

;En Galiza
***A Gurita**, lugar da parroquia de Sillobre, no concello de Fene;
***A Gurita**, lugar da parroquia de Paderne, no concello de Paderne.

## Véxase tamén
### Outros artigos
As Cabanas, Verís, Irixoa

**As Cabanas** é un lugar da parroquia de Verís no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 14 habitantes (10 homes e 4 mulleres), o que supón unha diminución con respecto a 2011, cando tiña 18 habitantes.

## Lugares e parroquias 
### Lugares de Verís 
### Parroquias de Irixoa 
## Notas
Valvulopatía

[300px|right|miniatura|Imaxe da anatomía do [corazón]]
As **valvulopatías** constitúen un grupo de doenzas que afectan ás válvulas cardiacas, independentemente da súa etioloxía ou a gravidade do cadro clínico que produzam. Calquera das catro válvulas do corazón: aórtica e mitral no lado esquerdo e a pulmonar e tricúspide no lado dereito, pódense obstruír ou chegar á regurxitación ao ventrículo ou á aurícula. As valvulopatías poden ser conxénitas no nacemento ou adquiridas ao longo da vida. 
Aproximadamente preto dun 2% da poboación adulta é portadora dunha valvulopatía, sendo a insuficiencia mitral a máis frecuente. Esta prevalenza aumenta coa idade, até o punto de chegar até entre o 10 e o 15% nos pacientes de máis de 75 anos. 
O sopro cardíaco, son característico detectado na auscultación cardíaca que é ocasionado por un fluxo sanguíneo turbilionar ou turbulento, é un dos sinais máis comúns ao exame físico dun paciente portador dunha valvopatía. 
O tratamento depende da severidade do trastorno e inclúe tratamento médico ou cirúrxico mediante a reparación ou reemplazamento da válvula afectada.

## Clasificación 
Clasifícanse seguindo dous criterios:
* A válvula afecta.
* A patoxenia da doenza: estenose ou insuficiencia.

## Véxase tamén 
### Notas
Ramón Nomar

**Ramón Federico Pérez**, nado en Caracas o 9 de xaneiro de 1974, é un actor pornográfico galego coñecido polos pseudónimos **Ramón Nomar** e **Ramón Guevara**.
## Traxectoria 
Comezou a súa carreira como actor pornográfico á idade de 23 anos, cando foi seleccionado nun casting no Festival Internacional de Cinema Erótico de Barcelona polo director italiano Luca Damiano. Ten traballado con produtoras de relevo internacional, como Reality Kings, Brazzers ou New Sensation. Como profesional prefire os filmes con guión elaborado, aínda que ten traballado tamén a improvisación.

## Filmografía parcial 
* *Day Dreams* (2004)
* *Las esclavas de Sirius* (2005)
* *Mantis* (2006)
* *Ángeles perversos* (2007)
* *Ass Trap* (2008)
* *Play with Me* (2009)
* *Bad Girls* (2009)
* *Inside the Booby Hatch* (2010)
* *Big Tits in Uniform 2* (2010)
* *Rough Sex 3: Adrianna’s Dangerous Mind* (2011)
* ''Jessie's Girls Night Out* (2012)
* *Kagney Linn Karter Is Relentless* (2011)
* *Asa Akira Is Insatiable 2* (2011)
* *Gangbanged* (2011)
* *Gangbanged 2* (2011)
* *Oil Overload 4* (2011)
* *Orgy: The XXX Championship* (2011)
* *All About Kagney Linn Karter* (2011)
* *Portrait of a Call Girl* (2011)
* *Asa Akira Is Insatiable 3* (2012)
* *Fuckenstein* (2012)
* *Lily Carter Is Irresistible* (2012)
* *Remy* (2012)
* *Gangbanged 3* (2012)
* *Wasteland* (2012)
* *Lexi* (2012)
* *Spin Class Ass* (2012)
* *Joanna Angel: Filthy Whore* (2012)
* *Bombshells 4* (2012)
* *Meet Bonnie'' (2012)

## Premios e nomeamentos 
## Outros datos persoais 
Ten o cabelo moreno, e os ollos marróns abelá. Está casado.

## Notas 
## Véxase tamén 
### Ligazóns externas 
* Web oficial
Camarón (homónimos)

**Camarón** pode facer referencia a:

; Animais 
* Un gran número de crustáceos da clase dos malacostráceos, orde dos  decápodos, en especial:
** Os pertencentes á infraorde dos **carideos**, sobre todo aos membros das familias dos crangónidos e os palemónidos,
*** maiormente ao **camarón común**, ou camarón propiamente dito (*Palaemon serratus*).

; Persoas
* **Camarón de la Isla** (1950-1992), *cantaor* flamenco gaditano.
* **José Camarón Boronat** (1731-1803), pintor valenciano que deu orixe a unha serie de pintores:
* **José Camarón y Meliá** (1760-1819), pintor e gravador, fillo do anterior.
* **Vicente Camarón**, pintor, neto do primeiro.

; Lugares 
* **Camarón de Tejeda**, municipio do estado de Veracruz, México.

; Outros 
* **Batalla de Camarón**, librada entre México e Francia en 1863.
* ***Camarón***, película dirixida por Jaime Chávarri en 2005 baseada na vida do *cantaor*.
* Un dos nomes vulgares da planta *Alvaradoa amorphoides*, da familia das simarubáceas, propia de México e o do sur da Florida.
Estenose aórtica

A **estenose da válvula aórtica** ou **estenose aórtica** (EA ou AS, do inglés: *Aortic Stenosis*) é unha valvulopatía caracterizada polo estreitamento anormal do orificio da válvula aórtica do corazón. Esta redución do orificio valvular pode ter unha orixe conxénita ou adquirida ao longo da vida e sendo na meirande parte dos casos secundaria á febre reumática ou a calcificacións asociadas á idade. A válvula aórtica é a responsábel de controlar a dirección do fluxo sanguíneo dende o ventrículo esquerdo até a arteria aorta. No seu correcto funcionamento, a válvula non impide ao sangue pasar entre estes dous espazos mais, dadas determinadas circunstancias, a válvula tórnase máis estreita do habitual, ofertando unha resistencia ao fluxo sanguíneo e xerando así un importante gradente de presión entre o ventrículo esquerdo (VI) e a aorta.

## Epidemioloxía 
A estenose aórtica é un problema común. Aproximadamente un 2% da poboación maior de 65 anos, un 3% das persoas maiores de 75 anos e un 4% de maiores de 85 anos sofren esta doenza. En Norteamérica e Europa, onde a poboación acada máis idade, a prevalenza da estenose aórtica está aumentando de cada vez máis. Por mor da considerábel morbilidade e mortalidade que comporta este trastorno, cun grande impacto persoal, social e económico, a estenose aórtica é un problema de saúde adoito habitual que a cada vez presenta maiores índices de estudo e tratamento coa intervención cirúrxica axeitada.

## Diagnóstico 
O electrocardiograma adoita abondar para demostrar evidencias de hipertrofia ventricular esquierda, un dos signos máis determinantes de estenose aórtica. Coa fluoroscopia pçodese visualizar calcificacións na válvula aórtica, porén, é a ecografía a que pode descartar a presenza de estenose da válvula aórtica. A valoración Doppler pode determinar o fluxo a través da válvula, definindo a gravidade da doenza.

A cateterización cardíaca diagnostica e valora a gravidade dunha estenose aórtica, a cal mide a presión a través da válvula, calculando o grao de obstrución.

## Tratamento 
A terapia con medicamentos non ten un rol definitivo no tratamento da estenose aórtica. Ocasionalmente lógrase aliviar temporalmente co uso de dixital e diuréticos, especialmente en casos asociados a insuficiencia cardíaca.

A estenose aórtica cúrase co reemplazamento da válvula aórtica, ben sexa mecánica ou biolóxica, usualmente porcina.

## Véxase tamén
Álex Abrines

**Alejandro "Álex" Abrines Redondo**, nado en Palma o 1 de agosto de 1993, é un xogador profesional de baloncesto balear, que xoga para o FC Barcelona da Liga ACB . Cunha estatura de 1,98 metros pode xogar nas posicións de escolta e ala.

## Traxectoria 
Abrines foi traspasado ó FC Barcelona en xullo de 2012, a cambio de Fran Vázquez. Foi seleccionado polos Oklahoma City Thunder na 32ª posición do Draft da NBA de 2013. O 12 de xullo de 2019, regresou ó FC Barcelona tras asinar un contrato por dúas tempadas, con opción a unha terceira.

## Notas 
## Véxase tamén 
### Ligazóns externas 
* Perfil na web oficial da FEB
Morbilidade

**Morbilidade** é a proporción de persoas que enferman nun determinado lugar e tempo

## Concepto de morbilidade 
**Morbilidade** (do latín "morbus", doenza) é a cantidade de persoas que son considerados doentes ou que son vítimas dunha doenza nun espazo e tempo determinados. A morbilidade é, así pois, un dado estatístico da grande importancia para poder mos coñecer e comprender o avance dunha doenza, así como tamén as razóns polas que xurdiu e as posíbeis solucións a ela.

No senso da epidemioloxía pódese ampliar o estudo e a cuantificación da presenza de efectos dalgunha doenza nunha determinada poboación.

### Taxa de morbilidade 
A frecuencia da doenza en proporción a unha poboación. Cómpre especificar:
# o período
# o lugar

As taxas de morbilidade máis adoito empregadas son a prevalencia e a incidencia.

## Referencias 
## Véxase tamén 
* Doenza
* Mortalidade
* Prevalencia
* Incidencia
Paz Fernández Felgueroso

**Paz Fernández Felgueroso**, nada en Xixón o 28 de setembro de 1937, é unha política asturiana. É membro do PSOE e foi alcaldesa de Xixón desde 1999 até 2011.

## Traxectoria
Estudou Asistencia Social en Xixón e Dereito na Universidade de Oviedo. Entre 1965 e 1967 exerceu como profesora na Escola de Asistentes Sociais de Xixón. Máis tarde, tamén exercería como avogada, traballo que alternaría co desempeño de diferentes funcións tanto de carácter técnico como político durante máis de tres décadas.

Ocupou diversas responsabilidades durante os gobernos socialistas na década de 1980:

* Primeiro delegada e posteriormente membro do Consello de Administración na Compañía Telefónica Nacional de España.
* Secretaria de Estado de Comunicacións (Ministerio de Fomento|Ministerio de Transportes, Turismo e Comunicacións)
* Presidenta da Caja Postal de Ahorros. 
* Directora Xeral de Institucións Penitenciarias.

Posteriormente, formou parte da candidatura do PSOE á Xunta Xeral do Principado nas eleccións autonómicas de maio de 1987, resultando elixida Deputada. Ademais, durante esa lexislatura (1987-1991) foi Conselleira de Industria, Comercio e Turismo do Goberno presidido por Pedro de Silva. Foi tamén Presidenta do Instituto de Fomento Rexional.

Revalidou o seu escano de deputada na JGPA tras as eleccións autonómicas de 1991, aínda que renunciou ao mesmo en 1993, cando foi nomeada Secretaria de Estado de Asuntos Penitenciarios durante o último goberno de Felipe González (1993-1996).

Tras tres anos sen responsabilidades públicas, en 1999 é elixida para encabezar a candidatura do PSOE á alcaldía de Xixón nas eleccións municipais que se celebraron en xuño dese ano, tras ter sido designado, o entón alcalde Vicente Álvarez Areces, candidato á Presidencia do Principado. Conseguiu a vitoria por maioría absoluta e revalidouna nas eleccións de 2003 e 2007. Compaxinou o cargo de Alcaldesa de Xixón co de Vicepresidenta de Cajastur até abril de 2009.

O 19 de xullo de 2010, anunciou que non se presentaría á reelección nas eleccións municipais que se celebraron en maio de 2011, despois de tres lexislaturas á fronte da alcaldía de Xixón. Tras esta decisión, o PSOE de Xixón designou a Santiago Martínez Argüelles como candidato á Alcaldía de Xixón para as eleccións municipais de 2011.

Ademais, foi membro da Xunta de Protección de Menores de Xixón, Presidenta da Asociación Profesional de Asistentes Sociais en Asturias e a nivel estatal, así como Presidenta do Consello de Colexios Profesionais de Asistentes Sociais. Igualmente foi cofundadora e Presidenta da Asociación Feminista Democrática Asturiana, sendo firme portavoz e defensora da igualdade de xénero ao longo da súa traxectoria política.

## Vida persoal
* O seu marido chamábase Daniel Palacio e tiveron 3 fillos.
* É irmá de María Antonia Fernández Felgueroso.
* É curmá de Paloma Felgueroso, esposa do que fora alcalde de Xixón entre 1970 e 1978, Luis Cueto-Felgueroso, e prima segunda do propio Luis Cueto-Felgueroso. 
* É amiga desde a infancia de Margarita Salas.

## Notas
Salceda

O topónimo **Salceda** pode referirse a:

;En Galiza
***Salceda de Caselas**, concello da comarca de Vigo;
****San Xurxo de Salceda**, parroquia de dito concello;
****Santa María de Salceda**, parroquia de dito concello;
***Salceda**, lugar da parroquia de Cameixa, no concello de Boborás;
***Salceda**, lugar da parroquia de Mirallos, no concello da Peroxa;
***A Salceda**, lugar da parroquia de Ferreiros, no concello do Pino.

;Fóra de Galiza

;En Cantabria
***Salceda**, localidade do concello de Polaciones.

## Véxase tamén
### Outros artigos
***Salcedas**, lugar da parroquia de Meis, no concello de Meis;
***Salaceda**, lugar da parroquia de Portas, no concello de Portas;
***Sarceda**, lugar da parroquia de Montecubeiro, no concello de Castroverde.
Carballeda, A Piteira, O Carballiño

** Carballeda** é un lugar da parroquia da Piteira no concello ourensán do Carballiño na comarca do Carballiño. Tiña 22 habitantes no ano 2011 segundo datos do INE e do IGE, dos cales 12 eran homes e 10 mulleres. Iso supón unha diminución da poboación respecto a 2010, cando tiña 23 habitantes (12 homes e 11 mulleres).
## Lugares e parroquias 
### Lugares da Piteira 
### Parroquias do Carballiño 
## Notas
Zafra (homónimos)

O topónimo **Zafra** pode referirse a:

;En Galiza
***Zafra**, lugar da parroquia da Piteira, no concello do Carballiño.

;Fóra de Galiza

;En Estremadura
***Zafra**, concello da provincia de Badaxoz.
Vilameán, Nigrán, Nigrán

**Vilameán** é un lugar da parroquia de San Fiz de Nigrán no concello pontevedrés de Nigrán, na comarca de Vigo. Segundo o IGE en 2022 tiña 1.472 habitantes (736 mulleres e 736 homes), o que supón un aumento respecto do ano 1999 cando tiña 865 habitantes. É o maior núcleo de poboación do concello.

Linda cos seguintes lugares da parroquia: Coa Angustia ao norte, coas Telleiras ao leste e con Canido ao suroeste; co lugar de Rans da parroquia de San Pedro da Ramallosa ao sur e coa Area Alta e co Carregal da parroquia de Panxón ao oeste e ó noroeste respectivamente.

En Vilameán atópase a casa do concello de Nigrán, como tamén o colexio público de primaria, CEIP Humberto Juanes.

## Toponimia 
A orixe do topónimo é o latín , un composto do substantivo *villa* (en galego *vila*) cun adxectivo derivado de *medium* (en galego *medio*).

O adxectivo *meán*, *meá* é o resultado galego do latín *medianus* –*a*, –*um*, derivado á súa vez do substativo *medium* ou do adxectivo *medius*, –*a*, –*um*. Segundo podemos observar nos textos medievais, as formas patrimoniais galegas *meán*, *meao*, *meá*, o mesmo ca *meo* e *mea*, tiveron competencia dende moi cedo cos cultismos *mediano*, *mediana* e *medio*~*médeo*, *media*~*médea*.

## Lugares e parroquias 
### Lugares de Nigrán 
### Parroquias de Nigrán 
## Notas
Núria Marín Martínez

**Núria Marín Martínez**, nada en L'Hospitalet de Llobregat o 26 de decembro de 1963, é unha política española do Partit dels Socialistes de Catalunya e a alcaldesa de L'Hospitalet desde o 19 de abril de 2008. Chegou ao cargo cando Celestino Corbacho Chaves foi designado ministro de Traballo e Inmigración, sendo a primeira muller que ostenta o cargo de alcaldesa na cidade. Presentouse como cabeza de lista do Partido dos Socialistas de Cataluña (PSC) nas eleccións municipais do 22 de maio de 2011, obtendo así ela mesma a alcaldía.

## Biografía 
Núria Marín está casada e non ten fillos. É veciña do barrio de Collblanc-la Torrassa, onde residiu toda a súa vida. Ten estudos equivalentes á diplomatura en Ciencias Empresariais e entrou a traballar como funcionaria no concello de L'Hospitalet no ano 1985, facéndose cargo da dirección do Mercado Municipal de Santa Eulàlia entre outras responsabilidades.

## Carreira política 
Núria Marín é membro do PSC desde o ano 1981 e, antes fora militante da Xuventude Socialista de Cataluña (JSC). Actualmente é primeira secretaria da Federación de L'Hospitalet do PSC e forma parte do Consello Nacional do PSC.

En decembro de 2011 entrou a formar parte da nova executiva do PSC a raíz do nomeamento de Pere Navarro como primeiro secretario do partido, ocupando a secretaría de Cambios Sociais, Medio Ambiente e Sostibilidade

Desde o ano 1995 é concelleira do concello de L'Hospitalet. De 1995 a 1999 fíxose cargo da Área de Facenda e da Concellaría de Collblanc-la Torrassa. En 1999 foi nomeada primeira tenente de alcalde e asumiu a responsabilidade da Área de Economía e Facenda. De 2007 a 2008 foi a primeira tenente de alcalde e responsable da Área de Planificación, Coordinación e Economía. No 2008 foi elixida alcaldesa de L’Hospitalet, tras a marcha de Corbacho. No Concello, tamén presidiu as sociedades municipais de L'Hospitalet 2010 e La Farga,SA.

Representa o concello de Hospitalet na Comisión de Novas Tecnoloxías e Sociedade da Información da Federación Española de Municipios e Provincias (FEMP). É vicepresidenta da Área Metropolitana de Barcelona e da Federación de Municipios de Cataluña (FMC).

Tamén é membro do Consello Reitor do Consorcio Sanitario Integral e vicepresidenta do BiopoL'H. Desde xaneiro de 2011 preside o Foro Español para a Prevención e a Seguridade.

A principios de 2011 Núria Marín abriu o seu propio portal en Internet, integrando diversas redes sociais. Un estudo situouna como un dos políticos españois que mellor uso fan destas ferramentas.

## Notas 
## Véxase tamén 
### Ligazóns externas 
* Páxina web de Núria Marín
Mariano Hinojal Olmedo

**Mariano Hinojal Olmedo**, nado en Tudela de Duero (provincia de Valladolid) o 22 de xullo de 1887 e finado en Albacete en 1944, foi un industrial e político español.

## Traxectoria 
Fillo de Facundo Hinojal, industrial establecido en Pontevedra. Foi membro da directiva do Círculo Católico de Obreros de Pontevedra en 1913. Pertenceu ao Partido Maurista e foi elixido vogal do Comité Maurista de Pontevedra en 1919, sendo elixido concelleiro en 1920. Na ditadura de Primo de Rivera foi nomeado concelleiro de Pontevedra e elixido segundo tenente alcalde en marzo de 1924. Foi elixido secretario da Unión Patriótica de Pontevedra o 8 de setembro de 1924. Logo da dimisión do alcalde Eusebio Lerones e dos membros da Comisión Permanente por discrepancias co gobernador a mediados de setembro, foi nomeado alcalde de Pontevedra o 17 de setembro de 1924. Permaneceu no cargo durante a ditadura. Dimitiu en outubro de 1928 e marchou coa familia para Valladolid. Foi membro da Asociación Patronal Agrícola de Valladolid. Logo do golpe de Estado do 18 de xullo de 1936 foi inspector rexional de propaganda de FET y de las JONS en Palencia.

## Vida persoal 
Casou en Tudela del Duero con Benita Martín Méndez en 1915.

## Notas
The Man Without a Face

***The Man Without a Face*** é un filme estadounidense dirixido e protagonizado por Mel Gibson que se estreou en 1993. Baséase na novela homónima de Isabelle Holland.

## Sinopse 
Chuck, un rapaz sen pai e criado entre un grupo de mulleres intrigantes e autoritarias, relaciónase con Justin McLeod (Mel Gibson), un mestre retirado que ten a metade da faciana queimada. É unha historia sobre a xustiza e sobre como aprender a vivir sen prexuízos.

## Personaxes 
* Mel Gibson como Justin McLeod
* Nick Stahl como Charles E. 'Chuck' Norstadt
* Robert DeDiemar Jr como Charles E. 'Chuck' Norstadt (de maior)
* Margaret Whitton como Catherine Palin
* Fay Masterson como Gloria Norstadt
* Gaby Hoffmann como Megan Norstadt
* Geoffrey Lewis como Xefe de policía Wayne Stark
* Richard Masur como Prof. Carl Hartley
* Michael DeLuise como Douglas Hall
* Ethan Phillips como Todd Lansing
* Jean De Baer como Mrs. Lansing
* Jack De Mave como Mr. Cooper
* Viva como Mrs. Cooper
* Justin Kanew como Rob Lansing
* Andrew Johnson como Mo Lester

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Blogaliza

**Blogaliza** foi un proxecto lanzado por Pedro Silva, baixo o pseudónimo de Goretoxo, o 21 de xaneiro do 2003, momento en que o seu formato aínda non se definira dun xeito claro (portal de Internet, blog colectivo etc.), mais que tiña "a vontade de crear unha comunidade de persoas usuarias dun sistema de subscrición e publicación de historias de ámbito galego". Co tempo acabaría por se converter nunha ferramenta baseada en WordPress que permitía crear e xestionar a propia bitácora, ademais de artellar unha boa parte do blogomillo.

Blogaliza pechou o 25 de abril de 2018, quince anos despois da súa fundación Se en 2010 Blogaliza agrupaba case 28 000 blogs escritos total ou parcialmente en lingua galega,

Blogaliza despediuse co seguinte comunicado:

Blogaliza foi un soño no tempo, unha illa na rede, un criadeiro de blogs destinado a permitir a comunicación e expresión persoal e libre. Blogaliza foi unha Zona Temporalmente Autónoma, pero agora toca voltar á oscuridade [sic], disolverse na néboa para que outras iniciativas poidan xurdir da reorganización das enerxías dispersas. De aquí nun mes, o día 25 de abril de 2018, Blogaliza pecha as súas portas.

Os blogs pertencentes a Blogaliza non están dispoñibles actualmente no dominio blogaliza.org.

## Notas 
## Véxase tamén 
* Estaleiro Editora

### Ligazóns externas 
* Páxina de Blogaliza 
* Dopazo, L. & Lombao, D. (2006). "A normalización lingüística do galego a través dos blogs: o caso de Blogaliza", en *Prisma 3*. CETAC.MEDIA.
Reese Witherspoon

**Laura Jeanne Reese Witherspoon**, máis coñecida como **Reese Witherspoon**, nada en Nova Orleáns (Luisiana) o 22 de marzo de 1976, é unha actriz e produtora de cine estadounidense.

## Filmografía 
## Discografía 
## Premios 
## Véxase tamén 
### Ligazóns externas 
*
O detective Conan: O mago do ceo prateado

é un filme de animación baseado no anime *O detective Conan*. No Xapón, a estrea deste filme produciuse nos cinemas o 17 de abril do 2004.

En galego, estreouse na TVG o 3 de xaneiro do 2013.

## Sinopse 
Unha famosa actriz recibe unha nota de Caco Kid que ameaza con roubar o seu zafiro, "a pedra da sorte". Esa mesma noite o roubo terá lugar no teatro onde se representará a derradeira función da obra na que participa a actriz.

Conan e os seus amigos pensan que Caco Kid aparecerá durante a representación, pensando que se ha disfrazar de alguén a quen coñecen. Entón, a policía preséntase cun asistente, o detective adolescente Shinichi Kudo. Mais Conan sabe que o Shinichi que está en fronte deles é Caco Kid, xa que el é o verdadeiro Shinichi, pero non pode revelar a súa verdadeira identidade. A oportunidade para capturar o ladrón chegará no momento do final da representación, pero Caco Kid subirá ata a azotea e sairá voando polo ceo.

Despois, Conan e os demais son convidados pola actriz a unha festa na súa casa de campo, polo que terán que viaxar en avión ata Hakodate. Conan pensa que Caco Kid pode estar dentro do avión, disfrazado. É entón cando a actriz cae ao chan despois de comer un bombón de chocolate. Poderá Conan resolver o caso nun lugar tan pequeno e pechado como é un avión?

## Dobraxe 
* **Estudio:** SODINOR S.A.
* **Data:** 2012.
* **Dirección:** Alfonso Valiño e Matías Brea.
* **Tradución:** María Alonso Seisdedos.
* **Elenco da dobraxe:**

## Música 
A canción empregada na versión orixinal como tema de peche é "Dream x Dream" (*Soño por soño*), interpretada por Rina Aiuchi.

Os temas da música de fondo foron compostos por Katsuo Ono, e serían utilizados na serie orixinal a partir do ano 2005.

## Véxase tamén 
### Ligazóns externas 
*
PEC

Pec pódese referir a:

* En **pneumoloxía**, a Pneumonía eosinofílica crónica, unha doenza englobada no grupo das eosinofilias pulmonares.
* En **xeografía**:
** Peč, pequeno municipio da rexión da Bohemia, na República Checa.
** Peć ou Pejë, cidade de Kosovo.
Robin Wright

**Robin Gayle Wright**, tamén coñecida como **Robin Wright Penn** (despois de casar co actor Sean Penn), nada o 8 de abril de 1966 en Dallas, Texas, é unha actriz estadounidense.

## Filmografía 
## Véxase tamén 
### Ligazóns externas 
*